Żewġ Mużiċisti Maltin Jispiċċaw Fi Dwett Mal-Leġġendarju Bon Jovi!
Il-kantant leġġendarju Jon Bon Jovi reċentement ħareġ sfida għall-mużiċisti biex ikantaw il-verżjoni tagħhom stess tal-kanzunetta msejħa "Do What You Can", kanzunetta li tidher li ġiet ispirata minn stejjer waqt il-pandemija tal-Covid-19. Fl-ewwel jumejn, il-kantant irċieva 6,000 sottomissjoniniet minn fans tiegħu. Il-mużiċisti Maltin Glenn Sacco u Keith Rollin kienu fost dawk l-iffurtunati li l-filmat tagħhom ġie magħżul! Mhux ċajta meta kien hemm tant u tant għażla. "Minn eluf minn madwar id dinja... diska li kien hemm kollaborazzjoni bejni u sieħbi intagħżlet u qiegħda fuq is-sit ta' Bon Jovi," qalilna b'eċitament Glen Sacco. Hi aħbar sabiħa mhux biss għax suċċess għal Glen u Keith imma wkoll suċċess għal pajjiżna u riklam mill-aqwa. Prosit Glen! Prosit Keith! Ċertament li din żgur ħa tibqa' fil-memorja tagħkom!